Люблінскі каталіцкі ўнівэрсытэт імя Яна Паўла II

Лю́блінскі каталі́цкі ўнівэрсытэ́т імя Я́на Па́ўла II (KUL, па-польску: Katolicki Uniwersytet Lubelski Jana Pawła II) — недзяржаўны каталіцкі ўнівэрсытэт, разьмешчаны ў Любліне, які мае поўныя правы дзяржаўнай вучэльні і фінансуецца зь дзяржаўнага бюджэту. Быў заснаваны ў 1918 годзе, да 1928 году існаваў пад назвай Люблінскі ўнівэрсытэт, з 16 кастрычніка 2005 году зьмяніў сваю назву на Люблінскі каталіцкі ўнівэрсытэт. У 1938 годзе ўнівэрсытэт атрымаў права прысуджаць навуковыя ступені.